Ir-Regolament tal-Kummissijoni (KEE) nru 655/94
ta' l-24 ta' Marzu 1994.
li jemenda r-Regolament (KEE) Nru 2454/93 li jistabbilixxi dispożizzjonijiet għall-implimentazzjoni tal-Kodiċi Doganali tal-Komunità għar-rigward id-dokument amministrattiv uniku u l-kodiċi li għandhom jintużaw
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [1], u b'mod partikolari l-Artikolu 249 tiegħu,
Billi r-Regolament tal-Kummissjoni (KEE) Nru 2454/93 [2], emendat permezz tar-Regolament (KE) Nru 3665/93 [3], stabbilixxa l-formoli li għandhom jintużaw għad-dikjarazzjoni tad-dwana;
Billi operazzjonijiet li saru taħt l-arranġamenti ta' pproċessar ekonomiku għal barra għall-tessuti għandhom ikunu identifikati b'mod ċar fuq id-dikjarazzjonijiet tad-dwana;
Billi l-miżuri mogħtija f'dan ir-Regolament huma konformi ma' l-opinjoni tal-Kumitat dwar Kodiċi Doganali,
ADOTTAT DAN IR-REGOLAMENT:
L-Artikolu 1
L-Anness 38 tar-Regolament (KEE) Nru 2454/93 hu emendat b'mod konformi ma' l-Anness ta' dan ir-Regolament.
L-Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil - Ġurnal Uffiċjali tal-Komunitajiet Ewropej.
Dan għandu japplika mill-1 ta' Jannar 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-24 ta' Marzu 1994.